שיחה:תרומות ומעשרות

message: * התחלתי לכתוב ממש על קצה המזלג, כל מי שרואה לנכון להוסיף מוזמן. Eliavm 15:55, 27 ינו' 2005 (UTC)
לעורכים היקרים שלום , שמי אביב , הנני רוצה לעזור ולהכניס ערכים נוספים בנושאי - תרומה , מעשרות , תרומה לקהילה , וכדומה ... 
מה עלי לעשות?
אני מכניס התיחסות מודרנית למושג - מעשר , מאת יום טוב משה , בתודה , אביב שלו
thread_title:  (כל מיני דברים ישנים) 

message: למיטב הבנתי כת התוכן של הערך טבל שייך לנושא תרומות ומעשרות, והוא די קצר, אז אפשר לאחד אותם. --אמיר א. אהרוני · בואו לתקן קישורי בינוויקי! · כ"ד בתשרי ה'תשס"ט · 22:32, 22 באוקטובר 2008 (IST)
replies: text: אמנם טבל קשור קשר בל יינתק עם תרומות ומעשרות, אבל הוא מושג כשלעצמו, משמעותו מוגדרת ולדעתי עליו להישאר בערך עצמאי. בברכה, ינבושד • י"א בחשוון ה'תשס"ט.
replies: text: :אם כי עלי לציין שזה מגוחך מעט שכל סוגי המעשרות נכנסו בערך אחד, ולדעתי יש לפצלם ולהרחיבם. אם לא ייעשה כן, יש לשקול את האיחוד עם טבל. בברכה, ינבושד • א' בכסלו ה'תשס"ט.
thread_title:  איחוד עם טבל 

message: ואם לא אז באיזה מקומות בדיוק היא נאכלת? עוד ראיתי בפירוש רש"י בתלמוד ברכות (ב:) שהכהנים צריכים לטבול מבעוד יום כדי שיערב עליהם השמש- כדי שיאכלו את התרומה, מישהו יודע למה ומה המקור לכך בדברי חז"ל? ניסיתי לחפש קצת בויקיפדיה מושגים בעניין הזה ולפי שעה לא מצאתי.
replies: text: תרומה נאכלת בכל מקום. היא נקראת בתלמוד "קדשי הגבול" בכמה מקומות (למשל חגיגה כב), וראה רמב"ם הלכות ביכורים א,ו שתרומה נאכלת בארץ ישראל. הטבילה היא כי הכהנים טמאים עד הלילה, ככתוב "ובא השמש וטהר ואחר יאכל מן הקדשים" (כאשר הכוונה היא לתרומה). בנילה - שיחה 15:20, 4 במאי 2010 (IDT)
טוב, לא ניסחתי את שאלתי בצורה טובה, אני חוזר ומנסח אותה כמו שצריך: מפני מה הכהנים שנכנסים לאכול בתרומה מקפידים או מדקדקים לטבול דוקא מבעוד יום סמוך לבין השמשות, למה לא בשעות הבוקר -למשל- של אותו יום, או למחרת ביום השמיני וכדו'.

text: אני משער שכנראה טבלו סמוך לבין השמשות כדי שלא יצטרכו להקפיד להיזהר כל היום שלא להיטמא. מסתבר שכל יום היו טובלים סמוך לבין השמשות להיטהר מהטומאות שנטמאו במשך היום, כדי לאכול ארוחת ערב בטהרה. המקור מפורש בגמרא שם - "מאימתי קורין את שמע בערבית משעה שהכהנים טובלים לאכול בתרומתן".  אני ואתה - שיחה 16:54, 4 במאי 2010 (IDT)
"מסתבר שכל יום היו טובלים סמוך לבין השמשות להטהר מהטומאות שנטמאו במשך היום"???? אתה אומר דבר מעניין, אבל זו סברא שחייבת ביסוס כל שהוא- ידידי.

text: הביסוס מפורש במשנה הראשונה בש"ס: "משעה שהכהנים נכנסים לאכול בתרומתן". אני ואתה - שיחה 00:11, 5 במאי 2010 (IDT)
אני מאוד מקוה שלא הבנתי את דבריך... המשנה הראשונה בש"ס מפרשת שהכהנים נכנסים לאכול בתרומה מצאה"כ, ורש"י מפרש על אתר "כהנים שנטמאו וטבלו" וכו'... משמע שמדובר בכהנים הטמאים בלבד, אבל לא בכל הכהנים שניגשים לאכול תרומה, ולא מדובר בסתם טבילה "חסידית" אופיינית- כפי שהבנתי בכוונת דבריך ("בכל יום טובלים מהטומאות שנטמאו" וכו' כאילו זה פשוט מאליו שכל כהן שבעולם נטמא בכל יום).

text: לא כתבתי את דבריי באופן מוחלט וברור, ואני לא רואה ממש טעם להתווכח על העניין. בכל זאת אסביר שזה לא דומה בכלל לטבילה חסידית שאינה נוגעת לאכילת טהרות. ואזכיר שמאוד קל לכהן להיטמא במשך היום (גם אם לא שכב עם אשתו בלילה) - האוכל אוכלין טמאין והשותה משקין טמאין והבא ראשו ורובו במים שאובין - טמא, כמו כן בגדי פרושין מדרס לאוכלי תרומה, וכן כלים ורוקין הנמצאים בשווקים וברחובות מטמאים. אפילו כשאינו בטוח שנטמא באחד מכל אלו - מספיק שיסיח דעתו מטומאה וכבר צריך טבילה והערב שמש לתרומה. בכל מקרה צריך טבילה לתרומה בגלל היסח הדעת מהמשך האכילה (רמב"ם שאר אבות הטומאה יג ג), ומסתבר שבדרך כלל היו מקפידים גם על הערב שמש בגלל כל הנ"ל. אני ואתה - שיחה 02:15, 5 במאי 2010 (IDT)
שאלה נוספת: מה הדין אם הכהן לא טבל ביום (ממש) והיה הערב שמש, האם הוא מותר לטבול בלילה ולאכול תרומה כיון שכבר היה הערב שמש ואין זה משנה אם ה"הערב שמש" היה קודם הטבילה או לאחר הטבילה, או שההלכה קובעת שיש עניין לאכול את התרומה דוקא אם העריב שמשו לאחר טבילה- ולכן הוא צריך לחכות עד למחרת בלילה?

text: כמובן שהאפשרות השנייה היא הנכונה.בנילה - שיחה 13:06, 5 במאי 2010 (IDT)
אשמח לדעת אם יש בויקיפדיה ערך שעוסק בזה ויש שם מקורות לדברים אלו (ובפרט למה שכתבת). אתמול פתחתי ערך עם המושג "הערב שמש" וכמדומה שמר "גוונא" הנכבד הואיל בטובו למחקו בתואנה שיש לצרפו לערך טומאה וטהרה, וגם מפני שהוא קטן לדעתו, אבל לדעתי במושג הזה (הערב שמש) ישנם הרבה פרטים. (אתם מוזמנים להכנס לדף השיחה האישי ולראות את הדיון)
.
thread_title:  האם תרומה נאכלת בכל מקום? (וענייני הערב שמש) 

message: השינויים האחרונים בערך הפכו אותו לבלתי ניתן להבנה. אני מבקשת מהעורכים האחרונים להחזיר את הערך למבנה המקורי, בתוספת החומר החדש. חשוב שתהיה רשימה של סוגי התרומות והמעשרות השונים, ושכל הציטוטים מהתורה יופיעו בערך. חומר על תרומות ומעשרות ספציפיים צריך להופיע תחת מקומם ברשימה, או לחלופין, בערך עצמאי. המבנה הנוכחי כל-כך מסובך שלא הצלחתי אפילו להתחיל להפוך את השינויים בלי לפגוע בחומר. ‏InbalabnI‏ 22:41, 4 בפברואר 2011 (IST)
replies: text: נ.ב. שימו לב בבקשה שכמעט כל תתי-הפרקים מופיעים תחת הפרק הלא נכון. ‏InbalabnI‏ 22:43, 4 בפברואר 2011 (IST)
replies: text: :פחות או יותר סידרתי. אני-ואתה • שיחה 21:44, 5 בפברואר 2011 (IST)
thread_title: כאוס

message: לא כתוב ממה מפרישים!!!
replies: text: נכון, ניסיתי להוסיף קצת. מוזמנים להמשיך טרוצקיסט אדום - שיחה 14:37, 7 בפברואר 2018 (IST)
thread_title:  יש טעות 

message: חבל שלא הבאתם את ביאור הספורנו לווידוי מעשרות. באמירת הווידוי אומר המתוודה "ביערתי הקודש מן הבית...." אומר הספורנו: אדוני הכהן בחטאי בעגל ביערתי הקודש. יש לי בכור שהקריב קורבנות ואתה בחטאי אתם הכהנים הקדשתם במקומו ואני הוא זה שבערתי את הקודש (בני בכורי) מן הבית.... 212.150.255.132 08:19, 29 במאי 2014 (IDT)
thread_title:  וידוי מעשרות.  

message: נת- ה- תודה רבה על תרומתך הרבה בערך. עם כל זה אני חושב שהערך נורא מסורבל. יש לדלל הרבה מילים במיוחד מהכותרת של הערך, מה אתה חושב לעשות? אבי84 - שיחה 14:24, 5 ביוני 2017 (IDT)
replies: text: יש להמשיך לערוך אותו עד שיקבל צורה נורמלית, לטעמי החצי הראשון שלו במצב סביר, החצי השני דורש עוד עבודה. יחד עם זאת, הערך יכול להכיל המון תוכן (יש נושאים שלמים בתרומות ומעשרות שכלל לא מוזכרים בו, לדוגמא הדברים שקובעים למעשרות), ומנגד צריך להשתדל שישאר קריא, מאחר ומדובר בנושא אקטואלי שהציבור נחשף אליו. עם הזמן וההרחבה, תוכן ממנו יועבר לערכי משנה. נת- ה- - שיחה 14:36, 5 ביוני 2017 (IDT)
replies: text: :האם יפריע לך אם אני ישכתב?אבי84 - שיחה 14:38, 5 ביוני 2017 (IDT)
replies: text: ::אין בעלות על ערכים ואין הגבלות על עריכה בויקיפדיה, דעתי האישית אינה משנה... בכל מקרה איני עוקב אחריך פה כדי להעריך את פעולתך פה, אני מניח כוונות טובות ויכולת ביצוע סבירה, בהצלחה! נת- ה- - שיחה 14:55, 5 ביוני 2017 (IDT)
replies: text: :::מסכים. הערך כתוב לא טוב, ניסיתי לשפר קצת באיזור מעשר ראשון ותרומה גדולה. בהצלחה לכולנו טרוצקיסט אדום - שיחה 14:39, 7 בפברואר 2018 (IST)
thread_title:  ערך מסורבל 

message: הערך כתוב מנקודת מבט הלכתית לפי הפרשנות של חז"ל.
בתורה עצמה לא מופיע מעשר ראשון, שני, ותרומה. יש לצטט את הפסוקים כפי שהם, ורק אחר כך להביא את הפרשנות החז"לית היצירתית דודי לב - שיחה 10:29, 26 באוקטובר 2019 (IDT)
replies: text: : דודי לב אתה ממש צודק. הויקיפדיה נראית כמו ויקי-ישיבה או איך שקוראים לזה. יותר הגיוני לכתוב על תרו"מ במקרא כפשוטו (כולל בנביאים) ובפרשנות הקדומה למקרא (התרגומים למשל) ובספרות הקדומה הקדם חזלי"ת. זה לא מונע לכתוב ערך נוסף תרומות ומעשרות (הלכה). כמובן ערכים רבים נוספים סובלים מאותה בעיה, למשל נטע רבעי. .--ריהטא - שיחה 12:14, 1 ביולי 2021 (IDT)
replies: text: ::מסכים לחלוטין! (אם כי כמובן מסתייג לגמרי מהזלזול בחז"ל). כל נושא שנכתב עליו ערך אנציקלופדי ראוי להתייחס ראשית למקורות הקדומים ביותר ולתמונה הנשקפת מהם, ולאחר מכן להבָנות שאינן פשט הכתוב. Itay tayri - שיחה 12:20, 1 ביולי 2021 (IDT)
replies: text: :::לדעתי, מי שמחפש ערך בוויקיפדיה על "תרומות ומעשרות" מעוניין בעיקר בצורה בה נוהגים הלכות אלו הלכה למעשה בזמן הזה.--Nahum - שיחה 12:23, 1 ביולי 2021 (IDT)
replies: text: ::::הרעיון ליצור שני ערכים הוא מוטעה מעיקרו, כי כי מדובר באותו נושא ורק ברבדים שונים שלו. מלבד זאת, ברור שערך בשם "תרומות ומעשרות" הוא ערך הלכתי בעיקרו, שהרי המושג הוא מושג הלכתי. אין בתנ"ך הביטוי "תרומות ומעשרות" בכלל. עם זאת, נכון שיש מקום להפריד בין המפורש בתורה שבכתב לנמסר בתורה שבע"פ, ולהקדיש פסקה בערך לסקירת המעשרות בתורה ובנביאים. בן עדריאל • שיחה • כ"א בתמוז ה'תשפ"א  13:03, 1 ביולי 2021 (IDT)
replies: text: :::::מצטרף לשני העורכים שמעלי. הקורא הישראלי המצוי אינו מחפש מושג מופשט אלא ערך אקטואלי ועדכני. אין כל צורך בהפרדה. מספיק לצטט את הנאמר במקרא ולהביא את מסורת חז"ל בפרשנות המקרא תוך ציון ברור של המקורות. • ידך-הגדושה - שיחה 14:05, 1 ביולי 2021 (IDT)
replies: text: ::::: ידך-הגדושה ו- Nahum - סליחה. התבלבלתם לגמרי בין האנציקלופדיה התלמודית לויקיפדיה. בן עדריאל - תרומות ומעשרות (ולכה"פ "מעשר" הוא קודם כל מושג מקראי. חז"ל בנו אותו במבנה הנוכחי בתקופת חז"ל (וכל אחד רשאי להאמין שזה ניתן למשה בסיני). אבל לפני חז"ל יש כתובים אחרים שמגדירים זאת גם אחרת. החל מ"ויתן לו (למי?) מעשר מכל". הערך צריך להיראות כמו באנציקלופדיה העברית. בצורה כרונולוגית. וכבר הבהרנו בעבר - הויקיפדיה אינה ספר ללימוד הלכות. --ריהטא - שיחה 15:20, 1 ביולי 2021 (IDT)
replies: text: ::::::הערך צריך לפתוח במקורות בפסוקים, ורק לאחר מכן לעבור לדברי חז"ל, אך למרות זאת עיקר הערך צריך להיות הלכתי על פי חז"ל. בנציון יעבץ - שיחה 15:41, 1 ביולי 2021 (IDT)
replies: text: ::::::: מי החליט? אתה? יש הבדל בין ערך כמו עירוב או מוקצה לערך מקראי שיש עליו מחקר נרחב במקרא, בחקר ספרות בית שני ועוד. --ריהטא - שיחה 16:05, 1 ביולי 2021 (IDT)
replies: text: :::::::: האם יש מי שרוצים לכתוב ערך נפרד על התוכן המקראי? אם כן: לכו על זה. כל מי שמתנגד לכך: לא ברור לי מה הבסיס לכך: אם יהיה מספיק בשר בערך: נהדר. אם לא, אז לא. אם יהיה ערך נוסף נוכל לראות האם ואיך לשלב תוכן ממנו לערך הנוכחי (או אולי להפך), או אולי יהיה צורך בדף פירושונים. אבל קודם נדרש תוכן. Tzafrir - שיחה 18:30, 1 ביולי 2021 (IDT)
replies: text: :::::::::אני מסכים עם התגובות הראשונות בדיון זה מבחינת הסדר המתאים לכתיבת פרקי ערך זה, עם פיצול בין סוגי המקורות השונים. איש השום (HaShumai) - כתבו לי הודעה - מחשבות על ייעול מחלוקות 23:37, 1 ביולי 2021 (IDT)
לא צריך לפצל כי אלו לא שני נושאים נפרדים! זה אותו נושא, בשני רבדים אם תרצו, או אפשר להגדיר זאת השלל אפשרויות אחרות, אך זה אותו נושא. האם נפצל את הערך אקליפטוס למאפייני אקליפטוס, תפוצת האקליפטוס, שימושים באקליפטוס וכו'? Biegel - שיחה 19:43, 1 ביולי 2021 (IDT)

text: להשאיר את הערך כמו שהוא מבלי פיצולים וסיבוכים, אינו נובע מסיבות חרדיות או חילוניות כפי שמנסה לרמוז כאן המשתמש "ריהטא". לא שייך בכלל ל'אנציקלופדיה תלמודית' או 'לימוד הלכות'. הערך כיום  רחוק מאוד מהסגנון וההיקף המקובל באנציקלופדיה התלמודית, ומתאים במדויק לוויקיפדיה. כאמור, הקורא הישראלי המצוי אינו מחפש מושג מופשט אלא ערך אקטואלי ועדכני, והערך כיום הוא אכן כזה. • ידך-הגדושה - שיחה 00:34, 2 ביולי 2021 (IDT)
replies: text: : ידך-הגדושה יפה שהחלטת ש"הקורא הישראלי המצוי אינו מחפש מושג מופשט אלא ערך אקטואלי ועדכני". האנצ' בדיוק נועדה למושגים מופשטים כמו אלהים או משיח. לכל ערך יש גם צד הלכתי (שהוא הצד האקטואלי) וגם צדדים אחרים, עיוניים או הלכתיים-אלטרנטביים, כמו גישת כיתות בית שני לאותו ערך. אבל אני מסכים עם Tzafrir. אם יהיה בשר - אז נהדר. אנסה בע"ה בלי"נ להעשיר כמה ערכים. ובזאת סיימתי. --ריהטא - שיחה 12:20, 2 ביולי 2021 (IDT)
replies: text: ::נכון, צריך תחילה לראות כמה יהיה עבה החלק המקראי, ואז יהיה אפשר לדון על פיצול הערך וכן על שמות הערכים המפוצלים. נכון לשלב הראשון, זה ייעשה בתוך ערך זה. קובץ על יד • שיחה •  10:55, 4 ביולי 2021 (IDT)
replies: text: :::אני מתנגד לפיצול. לדעתי הערך צריך להכיף את הנושא  מכל הפרספקטיבות שלו. אני כמובן בעד שבערך תהיה פסקה שתדון במצווה כפי שהיא מופיעה במקרא. אבל להגדיש ערך שלם למצווה כפי שהיא אולי התקימה לתקופה של כמה מאות שנים לפני אלפי שנים לא ניראה לי הגיוני.  אם הערך יגדל לממדים כבדים מדי, אפשר יהיה לשקול להוציא ממנו חלקים לערכים מורחבים בתתי נושאים (למשל המצווה במקרא, המצווה בראי חז"ל, המצווה כיום) אבל לא נראה לי שסביר שזה יקרה, והנושאים האלה מתאימים לפסקאות ולא לערכים.
replies: text: ::::יש פה איזו נקודה שנראה לי שאנשים מנסים לומר ולא מצליחים לשים עליה את האצבע, מן הסתם היא כבר נידונה באיזה מקום: ויקיפדיה בדר"כ מרוכזת קצת יותר סביב הכאן ועכשיו, לא ייפתח הרי ערך על כל ועדת חקירה על אירוע דוחק המונים באימפריה האטצקית לפני חמש מאות שנה. אותו דבר כאן - אין חסרון בכך שויקיפדיה תהיה טיפה מרוכזת יותר בדיני תרומות ומעשרות הרלוונטיים כיום.

text: :::: שנית, יש להבחין בין המושג 'מעשרות' הכללי, שכולל גם את "ויתן לו מעשר מכל", מעשר כספים, מעשר עני, ועוד רעיונות דומים ורבים שונים ומשונים ביהדות ובכלל - לבין הערך כאן, שכפי הנראה עוסק רק בנתינת מעשר מיבול הארץ. --בברוך - שיחה 14:41, 9 ביולי 2021 (IDT)

text: ::::מצטרף לנימוקיהם של בברוך, נחום , בן עדריאל ,ובנציון יעבץ - צורייה בן הרא"ש - (שיחה, תרומות) - ב' באב ה'תשפ"א 12:10, 11 ביולי 2021 (IDT)
thread_title:  משוב מ-26 באוקטובר 2019 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.youtube.com/watch?v=OLwAFw4xZCc&t=304s עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 23:37, 10 בספטמבר 2023 (IDT)
thread_title:  בעיה בקישורי ארכיון בערך (ספטמבר 2023) 

message: בפסקה "פירוט התרומות והמעשרות" נכתב: "ישנן שתי תרומות ושלוש מעשרות". , מעשרות זה נקבה? תודה --David.r.1929 ⁃ שיחה 06:22, 12 במרץ 2024 (IST)
replies: text: ראה בבקשה גם את הפתיח – הן? --David.r.1929 ⁃ שיחה 06:24, 12 במרץ 2024 (IST)
replies: text: :תיקנתי, בשני המקומות. אלדד • שיחה 08:58, 12 במרץ 2024 (IST)
replies: text: ::תודה  --David.r.1929 ⁃ שיחה 09:14, 12 במרץ 2024 (IST)
thread_title:  שאלה